Særskilt  Aftryk  af  Videnskabsselsk.  Forhandl,  i Christiania  for  1861. 

Om  Cocaplanten  og  dens  Brug. 

Af 

Professor  Dr.  Faye. 

Jeg  skal  tillade  mig  at  forevise  Selskabet  en  Plante,  hvis 
Blade  i en  større  Deel  af  Sydamerika  bruges  som  Nydelsesmiddel 
og  har  Ord  for  at  besidde  særegne  nervestyrkende  Kræfter.  I 
Mellem-  og  Sydamerika  voxer  der  2de  Planter,  der  begge  benyttes 
af  15 — 20  Milioner  Mennesker  omtrent  paa  samme  Maade  som  Kaffe, 
Thee  og  tildeels  Tobak  nydes  af  en  langt  større  Deel  af  Jordens 
Beboere.  Den  ene  af  disse  Planter,  der  giver  den  saakaldte 
„Paraguay-Thee,£t  hedder  „Ilex  paraguayensis,"  1 den  anden  be- 
nævnes „Coca“  og  kommer  af  „Erythroxylon  coca“  (Lamarck)  og 
det  er  Bladene  af  denne  sidste,  som  jeg  i Aften  vil  omhandle  med 
nogle  Ord.  Denne  Plante  voxer  paa  Andesbjergene  især  i Boli- 
via; Bladene  samles  og  forsendes  i Form  af  Brød  rundt  om  i 
Landet.  I Europa  er  „Coca“  først  bleven  bekjendt  i de  senere 
Aar  og  da  den  er  lovpriist  som  en  Plante,  der  er  i Besiddelse  af 
Kræfter,  der  forhøie  Nervesystemets  Virksomhed  og  til  samme 
Tid  styrke  Fordøielsen,  er  den  baade  bleven  chemisk  undersøgt 
og  Virkningerne  paa  Organismen  prøvede.  Bladene  skulle  herefter 
indeholde  et  eget  Ahaloid,  som  er  bleven  benævnt  „Cocain“  og 
ifølge  Forsøg  med  at  nyde  dem,  har  den  italienske  Læge  Dr. 
Mantegazza  yttret  sig  derhen,  at  den  virker  oplivende  paa  Nerve- 
systemet uden  nogen  ubehagelig  Eftervirkning,  saafremt  den  ikke 
nydes  i meget  store  Qvantiteter,  i hvilket  Tilfælde  der  skal  ind- 

1 Planten  blev  bragt  til  Wien  med  Fregatten  „Novarra,“  idet  en  af  de  medføl- 
gende Videnskabsmænd  havde  anskaffet  sig  den.  Den  skal  indeholde  et  Alcal- 
oid:  ..Ilicin“  og  er  anseet  i sin 'Virkning  at  ligne  Thee  og  Kaffe. 


træde  narcotiske  Phænomener.  Det  er  ogsaa  bekjendt,  at  Plan- 
ten nydes  i sit  Hjemland  som  et  Middel  til  at  underholde  Nerve- 
kraften,  hvor  solide  Fødemidler  mangle,  og  at  den  saaledes  bru- 
ges af  Personer,  som  skulle  gjøre  lange  Fodtoure  og  ikke  kunne 
medbringe  mange  andre  Næringsstoffe.  For  at  prøve  Virkningen 
paa  mig  selv  bestilte  jeg  i 1860  igjennem  Apotheker  Ditten  en 
mindre  Qvantitet  af  Bladene,  hvilken  han  da  havde  nogen  Moie 
med  at  faae  anskaffet,  saasom  de  ei  fandtes  i de  større  Offi- 
ciner. 1 Jeg  har  nydt  Bladene  som  Thee  og  tillige  tygget  dem 
tørre,  hvorved  jeg  iagttog  at  gjøre  Forsøget  fastende,  for  bedre 
at  prøve  Virkningen.  Montegazza  har  forbrugt  indtil  18  Unzer 
(over  4 Lod)  paa  een  Dag  og  deraf  taget  10  om  Aftenen  ; men  da 
den  Qvantitet,  jeg  har  havt  at  raade  over,  ei  var  stor,  har  jeg 
kuns  anvendt  2 — 3 Unzer  af  Gangen  som  Theevand  og  har  herefter 
ei  følt  nogen  mærkelig  Virkning.  Mit  Befindende  var  ret  godt 
under  Nydelsen,  men  om  nogen  særdeles  oplivende  Indflydelse 
kan  jeg  ei  vidne  efter  disse  Portioner,  saa  at  vistnok  flere  Forsøg 
maae  anstilles  paa  sunde  Personer  for  nøiagtigen  at  constatere 
Virkningen.  Da  Bladene  hos  os  endnu  ere  temmelig  dyre,  kan 
der  heller  ikke  være  Tale  om  nogen  mere  udbredt  Brug,  og  jeg 
har  her  kuns  omtalt  og  foreviist  Planten,  fordi  det  er  af  Inter- 
esse at  lære  flere  af  de  Nydelsesmidler  at  kjende,  der  mere  og 
mere  synes  at  blive  et  Slags  Nødvendighedsartikler  for  Folkene 
og  fordi  jeg  formodentlig  er  den  første  her  i Landet,  som  har 
forsøgt  denne  Plante. 

Som  en  nærbeslægtet  Gjenstand  skal  jeg  ved  denne  Ledighed 
tillade  mig  med  nogle  Ord  at  omtale  den  overordentlige  Udbred- 
ning  et  enkelt  Nydelsesmiddel  hos  os  har  faaet,  da  dette  i Sand- 
hed synes  at  være  Opmærksomhed  værdt  i flere  Henseender. 
Jeg  tænker  herved  nærmest  paa  Kaffe,  da  Thee  og  Chocolade 
ere  langt  mindre  i Brug.  Da  vi  vide,  at  Norge  importerer  og 

’ Senere  ere  Bladene  af  Prof.  Holst  anskaffede  for  Universitetets  pharmacolo- 
giske  Samling  og  de  findes  ogsaa  nu  opførte  i Priiscouranter  fra  Udlandet. 
Prof.  Holst  har  ogsaa  i det  medicinske  Selskab  omtalt  Planten,  kort  forinden 
deu  forevistes  i Videnskabselskabet,  hvorom  jeg  da  ei  var  vidende. 

forbruger  over  10  Millioner  W Kaffebønner  aarlig,  en  Værdi  af 
omtrent  1*  Milion  Sepeciedaler.  — er  det  visselig  ikke  utidigt 
lidt  nøiere  at  undersøge,  om  Nytte  og  Udgift  her  staae  i et  rigtigt 
Forhold  til  hinanden.  Kaffedrikken  er  ogsaa  i høi  Grad  anpriist 
som  et  Middel,  der  baade  tjener  til  Ernæring  og  Oplivelse,  og  i 
denne  Aand  gaaer  da  tillige  en  nylig  i det  norske  Maanedskrift 
„Budstikken^  oversat  Afhandling.  Da  dette  Skrift  nyder  Under- 
støttelse af  „Selskabet  for  Norges  Vel“  og  udgives  af  dygtige 
Mænd,  maa  en  Anbefaling  derigjennein  blive  af  stor  Vægt  og 
virke  til  en  mere  udbredt  Anvendelse.  En  Kop  god  Kaffe  er 
ogsaa  af  Andre  sammenlignet  med  god  Kjødsuppe  og  paa  denne 
Viis  er  Kaffeeri  anbefalet  i et  af  vore  Dagblade.  Intet  Under 
altsaa,  at  Kaffe  nu  findes  i hver  Krog  af  Norges  Land  og  at  den, 
under  Forudsætning  af  at  være  en  nærende  og  sund  Drik,  nydes 
af  Alle  og  tillige  gives  Barnet  ligefra  dets  første  Leveaar.  Kaffe- 
bønner er  nu  mange  Gange  nøiagtigt  undersøgte  i ehemisk  Hen- 
seende, og  da  man  i samme  har,  foruden  flere  andre  Bestanddele, 
fundet  et  eget  qvælstofholdigt  Stof,  som  man  har  benævnt  „Kaf- 
fein,“  er  man  herved  fornemmelig  ledet  ind  paa  den  Tanke,  at 
Kaffe  besidder  virkelig  nærende  Egenskaber.  Næst  imidlertid  at 
erindre,  at  denne  Substants  er  tilstede  i meget  ringe  Mængde, 
især  i de  ringere  Sorter;  er  det  desuden  tvivlsomt,  om  Organis- 
men kan  benytte  den  som  Næringsstof.  Men  selv  om  dette  med- 
gives, maa  man  fremdeles  lægge  Mærke  til,  at  Kaffebønnerne 
ved  at  brændes  altid  forandres  og  tabe  en  Deel  af  deres  oprin- 
delige Bestanddele,  og  da  denne  Brændning  hyppigst  foretages  i 
aabne  Kar,  gaaer  tilmed  væsentlige  Bestanddele  bort  i Luften,  -- 
et  Tab  som  bliver  end  større  derved , at  man  gjerne  bræn- 
der Bønnerne  saa  stærkt,  at  de  formeligt  forkulles.  Den  tilbage- 
blivende  Deel,  der  saaledes  væsentlig  bestaaer  af  Kul  og  branket 
Olie,  giver  vistnok  ved  Kogning  rned  Vand  en  Drik,  der  kan 
kradse  i Halsen  og  derfor  benævnes  stærk,  men  i Virkeligheden 
er  den  alt  andet  end  god  Kaffe,  idet  flere  af  de  Bestanddele, 
der  ellers  ved  en  svagere  Brændning  give  Kaffeen  dens  eien- 
dommelige  Smag  og  Virkning,  for  største  Delen  gaae  op  i Luf- 

ten.  Det  er  vistnok  sandt,  at  Kaffeen,  om  den  nydes  som  en 
med  Fløde,  Melk  og  Sukker  blandet  Drik,  kan  ansees  som  en 
nærende  Nydelse;  men  ved  at  bedømme  Kaffeen  som  saadan, 
maa  man  selvfølgeligt  intet  Hensyn  tage  til  disse  tilsatte  Stoffe, 
som  i og  for  sig  ere  nærende  i en  høiere  Grad  end  Kaffeen.  En- 
delig bør  det  heller  ikke  glemmes,  at  brændt  Kaffe  indeholder 
Stofie,  som  virke  saavel  irriterende  som  bedøvende,  og  denne 
sidste  Virkning  er  saa  stærk  paa  den  Uvante,  om  ellers  Kaffeen 
er  god,  at  den  uden  Overdrivelse  kan  kaldes  giftig.  Alt  vel 
overveiet  synes  det  neppe  tvivlsomt,  at  den  directe  Nytte  af 
Katfedrikken  staaer  i et  paatageligt  Misforhold  til  den  Penge- 
værdie,  Laudet  herfor  udgiver  og  for  min  Deel  anseer  jeg  det 
beklageligt,  at  Norges  Import  af  denne  Artikel  skal  overgaae 
andre  Landes,  beregnet  efter  Folketallet.  Paa  den  anden  Side 
og  til  Fordeel  for  Nydelsen  er  det  med  nogen  Grund  anført,  at 
om  Kaffevandet  ei  paa  en  directe  Maade  tilfører  Organismen  en 
forholdsmæssig  Mængde  sandt  Næringsstof,  saa  virker  den  dog 
godt  paa  en  indirecte  Maade,  idet  Stofomvexlingen  i Legemet 
derved  langsomgjøres,  hvorved  Legemet  vil  kunne  nøies  med  en 
mindre  Qvantitet  sand  Føde,  i Lighed  med  hvad  der  ogsaa  er 
udtalt  om  Nydelsen  af  Spirituosa.  Det  er  maaske  sandt,  at  saa 
er  Tilfældet  og  det  kan  villigen  indrømmes,  at  Kaffe  under  flere 
Omstændigheder  kan  blive  en  nyttig  Drik;  men  ogsaa  denne 
Erfarings  Anvendelse  har  sin  Grændse,  og  naar  vi  erindre,  at 
en  rask  Stofomvexling  betinger  Sundhed,  idet  brugte  Stoffe  ud- 
skilles og  nye  komme  ind  i Legemet,  bør  der  i det  mindste  ikke 
være  nogen  Uenighed  om,  at  daglig  Kaffedrik  i Barnealderen  er 
skadelig , idet  den  heller  hindrer  end  befordrer  en  sund  og 
livlig  Udvikling  af  alle  Organdele.  Troen  paa  Kaffeens  Nytte 
for  Børn  bør  derfor  bekjæmpes  som  falsk;  da  den  optræder  som 
en  Aarsag  mere  til  at  fattige  Folks  Børn  senere  komme  til  at 
lide  af  Sygdomme,  som  kunde  undgaaes  under  en  passende 
skjønt  tarvelig  Ernæring. 

Kunde  Cacctobønncr  tilvende  sig  en  Deel  af  den  Erkjendelse 
i Folkemeningen,  som  Kaffe  nu  har  faaet,  vilde  til  stor  Nytte  i 

enhver  Henseende  dette  Nydelsesmiddels  Forbrug  stige  i Forhold 
til  dets  Production.  Endog  i Frankrig,  hvor  Kaffe  er  en  yndet 
Nydelse,  er  man  efterhaanden  bleven  opmærksom  paa  Hensigts- 
mæssigheden af  at  indskrænke  Kaffeens  Forbrug  og  det  har  sin 
Interesse  at  læse  nyere  Forfatteres  Meninger  herom.  Leiligheds- 
viis  skal  jeg  nævne  en  Bog,  der  nylig  er  udkommen  under  Tite- 
len af:  „Le  Cacao  et  le  Choeocolat  considérés  aux  points  de  vu  bo- 
tanique,  chimique,  physiologique,  agricole,  commercrale,  indu- 
striel et  xjeconomique“  par  Mr.  Arthur  Maugin.  Redact.  de  la 
Revue  scientifique  du  Journal  des  Oeconomistes,  suivie  „de  la 
legende  de  Cacahuati*  par  Mr.  Ferd.  Denis,  Conservateur  de  la 
Bibliathéque  St.  Genévivée,  Paris  1860,“  om  hvilken  en  bekjendt 
Anmelder  Dr.  Max.  Legrand  yttrer,  at  vel  er  Titelen  lang,  men 
at  Bogen  fuldt  holder,  hvad  den  lover.  I denne  Bog  yttrer  nem- 
lig Forf.  om  Kaffe , „at  den  er  behagelig,  men  ei  mere,  og  hvis 
den  undertiden  gjør  virkelig  Tjeneste,  opveies  denne  rundelig  af 
det  physiske  og  moralske  Onde , den  directe  eller  indirecte 
stifter.  Om  Sukker  yttrer  han,  at  det  er  behageligt  og  nyttigt, 
men  at  Nytten  er  relativ  og  dets  Rolle  secundair  i Organismen, 
da  det  i Ernæringen  kan  erstattes  af  andre  Fødemidler.  Om 
Cacao  siger  han,  at  den  er  nyttig  og  behagelig,  at  Nytten  er 
positiv  og  Uleiligheden  ingen ; man  har  kuns  Tak  og  ingen  Utak 
at  bringe  den;  den  er  en  Rigdommere  til  vore  øvrige,  som  ikke 
gaaer  de  andre  i Veieri  eller  er  dem  til  nogen  Skade. “ Denne 
Dom  vil  ganske  vist  underskrives  af  enhver  Sagkyndig,  og  i England, 
hvor  Cacao  er  mere  i Brug  end  i andre  Lande,  har  man  ogsaa 
fundet  den  gavnlig  i simple  Tilberedelsesformer  og  under  Om- 
stændigheder, hvor  Kaffe  ellers  er  bleven  en  staaende  og  altid 
færdig  Nydelse. 

Ofte  og  paa  mange  Maader  har  man  forsøgt  ved  Surrogater 
at  fortrænge  eller  i alle  Fald  at  formindske  Forbrugen  af  Kaffe 
og  til  enkelte  Tider  synes  saadanne  Forsøg  at  have  vundet  et 
Indpas ; men  Sagen  har  viist  sig  at  være  meget  vanskelig,  da 
Modgrunde  af  mange  Slags  og  fra  mange  Kanter  hurtigt  have 
bragt  disse  velmeente  Forsøg  i Miscredit.  Ogsaa  Gjengiveren  af 

den  ovenomtalte  Afhandling  i „Budstikken “ taler  i temmelig  haan- 
lige  Ord  om  saadanne  Reformmagere ; men  efter  min  Opfatning 
er  ogsaa  dette  mindre  beføiet,  al  den  Stund  det  bør  vel  over- 
veies,  om  man  gjør  Landet  og  Landets  Befolkning  nogen  sand  og 
stor  Tjeneste  ved  at  opmuntre  til  Indførsel  af  Kaffe  og  til  dens 
rigelige  og  daglige  Brug  i alle  Klasser,  og  heri  er  jeg,  som  oven- 
for udviklet,  af  en  modsat  Mening,  uden  derfor  at  benægte,  at 
den  kan  finde  en  nyttig  Anvendelse  til  sine  Tider.  I England 
er,  som  bekjendt,  Kaffe  ingen  saa  almindelig  Drik  som  til  Ex. 
Thee  1 og  den  tilberedes  desuden  svagere  end  hos  os;  men  ikke 
destomindre  har  den  tiltagende  Forbrug  vakt  Opmærksomhed  og 
i Tidsskriftet  . The  Technologist,"  en  Journal  som  er  ganske  an- 
seet,  — omtales  i et  af  de  seneste  Nurnmere  et  Surrogat  for  Kaffe, 
eller  til  at  blande  med  samme,  som  roses  og  anbefaies.  Hos  os 
derimod  skal  det  ifølge  en  Yttringiet  offentligt  Blad  være  baade 
Synd  og  Skam  at  nægte  sine  Tjenere  Kaffeen  eller  at  blande 
den  i mindste  Maaae.  Da  ingen  anden  af  de  hos  os  brugelige 
udenlandske  Nydelsesmidler  ganske  kan  sammenlignes  med  Kaffe, 
naar  særligt  Hensyn  tages  til  den  fortærede  Mængde  og  dens 
Værdie,  tør  jeg  ikke  videre  opholde  Selskabet  med  Bemærknin- 
ger herom;  men  som  et  næste  Nydelsesmiddel,  hvis  Misbrug  i 
høieste  Grad  fortjener  Opmærksomhed,  kan  jeg  ikke  undlade  at 
nævne  Tobak.  Denne  Plante  indeholder  et  overmaade  heftigt 
vegetabilsk  Gift  (Nicotin)  og  naar  vi  nu  see  Smaagutter  begynde 
at  bruge  den  saa  at  sige  dagligt  og  vedholdende,  bør  det  ei  heller 
vække  Forundring  at  see  blege  Ansigter  og  en  svag  Constitution 
følge  som  Straf  for  dette  Tilskud  mere  til  de  mange  andre  Ny- 
delser paa  den  ene  og  Savn  paa  den  anden  Side,  hvorved  vor 
civiliserede  Tid  udmærker  sig. 

1 Theen  skal  ifølge  de  seneste  Uudersøgelser  befordre  Stofskiftet,  modsat  Kaffe, 
og  denne  Egenskab  gjør  den  ogsaa  mere  forligelig  med,  eller  maaskee  rettere 
nyttig  under  Englændernes  stærkere  Kjøddiæt. 


